als_Latn dik_Latn sag_Latn
BlackBerry ka bërë të ditur se shërbimi i vet i mesazheve, BlackBerry Messenger, do të vijë shumë shpejt me një version të ri për telefonat Android dhe iPhone. Kompania tha se ky version i ri i lejon përdoruesit e iPhone-it dhe telefonave Android t’u dërgojnë foto disa miqve njëkohësisht. Kompania po planifikon të konkurrojë me aplikacionet e mesazheve si WhatsApp, Apple iMessage dhe Google Hangouts.
Përditësimi i ri i aplikacionit do t’ju lejojë të dërgoni një dokument me madhësi 16MB, nga 6 MB që ka qenë më parë. Kjo do të thotë se ju do të keni mundësi të dërgoni foto me përmasa më të mëdha, dokumente dhe video më të gjata. Në vend që të dërgojnë një video që zgjat 6 sekonda me rezolucion 1080p HD, përdoruesit do të kenë mundësi të dërgojnë video që zgjat 16 sekonda me të njëjtat cilësi.
Dikur BBM ishte shërbimi më i përdorur i mesazheve, dhe pionieri në këtë fushë. Megjithatë, numri i përdoruesve ka rënë ndjeshëm teksa janë lançuar shërbime të tjera mesazhesh, të cilat kanë rezultuar më të suksesshme. Një arsye tjetër është edhe fakti që BlackBerry ka refuzuar për një kohë të gjatë ta hapte shërbimin përtej përdoruesve të BlackBerry-t.
Nuk është thënë se kur do të vijë ky version i ri i BlackBerry Messenger, por kompania u kërkon përdoruesve që të bëjnë ankesa apo sugjerime në mënyrë që të përmirësojë produktet e saj.
(Herë të lexuara: 324)
als_Latn als_Latn als_Latn als_Latn als_Latn